cyanic-selkie/wikianc huggingface dataset:
Atomkraaft? Nee Merci
Elaboratioun
D'Iddi fir de Logo hat déi deemools 21 Joer al dänesch Studentin Anne Lund am Mäerz 1975. No Gespréicher mam Søren Lisberg, engem aneren Aktivist, huet si am Abrëll 1975 mat enger orangescher Wuessfaarf den éischte Logo mam Originalsproch "Atomkraft? Nej tak" gezeechent. Déi éischt 500 Ustiechbuttone mam Logo haten op der Manifestatioun fir den 1. Mee 1975 vill Succès. Zil vum Logo war et zu där Zäit, an der ugespaanter Ausernanersetzung iwwer Atomkraaft zur Frëndlechkeet opzeruffen; de Schrëftzuch huet deementspriechend keng Fuerderung ausgedréckt, mä eng Fro ("Atomkraaft?") mat enger héiflecher Äntwert ("Nee Merci"). Et handelt sech ëm en einfachen, liicht erëmzeerkennende Logo, deen eng Alternative zur Atomkraaft weise soll (d'Sonn).
Verbreedung
Scho bis 1977 waren eleng vun den Ustiechbuttone ronn eng Millioun Exemplarer a 16 Länner verkaaft ginn. D'Auteursrechter louchen zu deem Zäitpunkt bei der dänescher Antiatomkraaftorganisatioun Organisationen til Oplysning om Atomkraft (OOA) vu Kopenhagen. Schonn e puer Joer méi spéit war de Logo an iwwer 40 national a regional Sproochen iwwersat ginn a milliounefach verbreet. Vun 1975 bis 1985 huet eleng d'OOA 36 Millioune Verkafsartikel mat der Sonn déi laacht produzéiert (Badgen, Stickeren, T-Shirten...). No der Katastroph vu Fukushima krut d'Antiatomkraaftbeweegung neie Schwong an de Logo ass haut an iwwer 50 Sproochen disponibel.
Den Originalentworf ass zanter 2003 am däneschen Nationalmusée, an och a grousse Muséeën zu Berlin, Amsterdam a London si Versiounen ze fannen. Zanter 1975 ass een e puer Meter héicht Exemplar un enger Hausmauer zu Aarhus, an eng baskesch Grupp Biergsteiger huet e Fändel mat der baskescher Versioun vun der Sonn déi laacht um Mount Everest placéiert.
D'Motiv ass am Harmoniséierungsoffice vun der Europäescher Unioun als Mark agedroen. Ëmweltorganisatiounen, déi de Logo wëlle benotzen, mussen eng Lizenz bei der dänescher Stëftung géint Atomkraaft kafen. All Revenuë ginn a Projete vun der Antiatomkraaftbeweegung investéiert.
Jacob Masen
Hien huet dem Christoph Brouwer säi Wierk iwwer d'Geschicht vun der Stad an der Diözees Tréier revidéiert a komplettéiert an et 1670 publizéiere gelooss. 1676 huet hien nach e Complément dozou mam Titel Epitome Annalium Treverensium publizéiert.
De Masen huet och en anert Wierk, mat deem de Brouwer ugefaangen hat, fäerdeg gemaach, dat awer eréischt am 19. Joerhonnert publizéiert ginn ass: (Metropolis ecclesiae Trevericae).
Bio-Agrar-Präis
Jury vum Präis
D'Jury besteet aus 10 Persounen, dorënner Vertrieder vu follgenden Institutiounen:
Olhaïby
Olhaïby ass eng franséisch Uertschaft a fréier Gemeng am Departement Pyrénées-Atlantiques, an der Regioun Nei-Aquitaine.
Bis den 1. August 1973 huet Olhaïby zur Gemeng Ithorots-Olhaïby gehéiert déi dunn mat Aroue fusionéiert huet fir d'Gemeng Aroue-Ithorots-Olhaïby ze bilden. Viru 1790 ier se mat Ithorots zesummegeluecht gouf, war Olhaïby eng eegestänneg Gemeng. Olhaïby läit um Jakobswee, an zwar de Wee dee vu Le Puy-en-Velay fortgeet, an dee Via Podiensis heescht.
Manoncourt-en-Woëvre
Manoncourt-en-Woëvre ass eng franséisch Uertschaft a Gemeng am Departement Meurthe-et-Moselle an der Regioun Grand Est.
(10370) Hylonome
Den (10370) Hylonome ass en Asteroid aus der Grupp vun den Zentauren.
Hie gouf de 27. Februar 1995 vum David C. Jewitt an der Jane Luu um Mauna-Kea-Observatoire op Hawaii entdeckt.
Van-der-Vekene-Haus am Gronn
D'van-der-Vekene-Haus am Gronn ass en asymmetrescht Gebai am Wénkel vun der Sosthène-Weis-Strooss an der Plaetisgaass am Quartier Gronn an der Stad Lëtzebuerg. Dat haitegt Gebai op Nr. 2 vun der Sosthène-Weis-Strooss (Neie Wee) huet fréier aus zwee Haiser bestanen (Nr. 2 a 4), déi ëm 1862 zesummegeschloe goufen.
D'Haus steet, zesumme mat deem op Nummer 7, an den Nummere 15 a 17 an der Plaetisgaass, zanter dem 28. Juli 1989 als nationaalt Monument op der Lëscht vun de klasséierte Monumenter.
Geschicht
D'Gebai huet den Numm vun enger aler flämescher Famill vu Mechelen. Den Alexandre Constantin van der Vekene de Berent huet sech no sengem Bestietnes mat der Suzanne Reinard am Joer 1756 an deem Haus am Gronn néiergelooss. Der Suzanne Reinard hire Papp, den Händler Jean Adam Reinhard, hat et ëm 1700 opriichte gelooss. D'Famill van der Vekene huet bis ongeféier 1939 am Haus gewunnt a war bis 1965 Besëtzer bliwwen, wéi se de 14. Juli d'Haus dem Staat verkaaft huet.
D'Haus ass tëscht 1966 an 1968 ënner dem Bauteminister Albert Bousser renovéiert ginn a gouf am Juni 1969 der Union grand-duc-Adolphe als Sëtz zur Verfügung gestallt. Bei de Renovéierungsaarbechte gouf d'Skulptur vum hellegen Änder aus senger Niche iwwer der Haaptentrée ofmontéiert. D'Konschtwierk aus Nëssert aus dem 18. Joerhonnert gëtt zanterhier am Nationalmusée fir Geschicht a Konscht um Fëschmaart versuergt.
2007 ass d'UGDA op Stroossen geplënnert an zanterhier ass d'Haus de Sëtz vum INECC Lëtzebuerg a vum Commissaire à l'enseignement musical vum Kulturministère.
Bethon
Bethon ass eng franséisch Gemeng am Departement Marne an der Regioun Grand Est
Timo Tikkinen
Den Timo Tikkinen, gebuer den 28. Februar 1959 zu Kuopio, ass e finneschen Äishockeyfonctionnaire a fréiren Äishockeyspiller op der Stiermer-Positioun.
Den Tikkinen huet seng Spillercarrière 1976 ugefaangen an am Joer 1982 opgehalen. Hien huet a senger Carrière fir de Saimaan Pallo an de Vaasan Sport (FI) gespillt. Vun 1991 bis 1992 war hien den Haapttrainer vun der Lëtzebuerger Äishockeynationalekipp.
Hien ass ee vun de Besëtzer vum Äishockeyclub Saimaan Pallo (Stand: 2017).
Billy-Montigny
Billy-Montigny ass eng franséisch Gemeng am Departement Pas-de-Calais an der Regioun Hauts-de-France.
Vacherauville
Vacherauville ass eng franséisch Gemeng am Departement Meuse an der Regioun Grand Est.
Them!
Them! ass en US-amerikanesche Science-Fiction an Horrorfilm vum Gordon Douglas aus dem Joer 1954 no enger Geschicht vum George Worthing Yates.
Ëm wat geet et am Film?
Op engem Terrain wou viru Joren Atomwaffe getest goufen, dauche riseg Seechomessen op déi d'Mënschen ugräifen…
Manuel Cardoni
De Manuel Cardoni, genannt Manu, gebuer den 22. September 1972 zu Esch-Uelzecht, ass e fréiere lëtzebuergesche Foussballspiller a Foussballtrainer.
Tëscht dem 20. Mee 1993 am 13. Oktober 2004 huet hien a 69 Matcher fir déi lëtzebuergesch Foussballnationalekipp gespillt an dobäi 5 Goler geschoss.
Tëscht 1994 an 2000 gouf hie 4-mol mam Challenge Guy Greffrath als Foussballspiller vum Joer aus dem Lëtzebuerger Foussballchampionat geéiert.
Vun 1990 bis 1992 huet hie fir d'US Rëmeleng gespillt. Duerno war hie vun 1992 bis 1996 bei der Jeunesse Esch wou hien no zwou Saisone bei Bayer Leverkusen 1998 zeréckkomm ass a wou hie bis 2006 gespillt huet.
Vun der Saison 2008/2009 u war hie Kotrainer bei der US Rëmeleng ier hien de 27. Abrëll 2010 d'Plaz als Trainer krut.
Hien ass bestuet, an huet zwéi Bouwen an zwee Meedercher. Säi Papp, de Furio Cardoni, war och e Foussballspiller bei der US Rëmeleng.
Justus Georg Westphal
De Justus Georg Westphal, gebuer den 18. Mäerz 1824 zu Kolborn a gestuerwen den 9. November 1859 zu Lüneburg war en däitschen Astronom a Mathematiker.
Liewen
De Westphal hat un der Universitéit Göttingen ënner dem Carl Friedrich Gauß studéiert. De Westphal hat zu där Zäit Aarbechten am Observatoire ënnerstëtzt, awer nom Doud vum Gauß am Joer 1855 hat hie sech aus der Astronomie zeréckgezunn. Säin Nofollger gouf de Wilhelm Klinkerfues.
De Westphal ass haut nach fir d'Entdeckung vum periodesche Koméit 20D/Westphal bekannt, deen hien de 24. Juli 1852 entdeckt hat.
Francesco Bianchini
De Francesco Bianchini (laténgesch Blanchinius), gebuer den 13. Dezember 1662 zu Verona a gestuerwen den 2. Mäerz 1729 zu Roum war en italieenesche Philosoph, Astronom an Archeolog.
De Bianchini huet fir d'Kurie ënner véier Peepst geschafft, an och als Sekretär vun der Kommissioun fir d'Verbesserung vum Kalenner.
Mais ne nous délivrez pas du mal
Mais ne nous délivrez pas du mal ass e franséische Film vum Joël Séria aus dem Joer 1971.
Francesco Bianchini
Hien huet zu Verona am Jesuitekolléisch geléiert, a vu 1680 un huet hien zu Padua Theologie, Philosophie, Mathematik a Physik an zu Roum vu 1684 un réimesch Archeologie studéiert. De Poopst Alexander VIII. huet hien ënnerstëtzt, an de Clemens XI. hat hien zum Kommissiounssekretär vun der Kalennerverbesserung ernannt. Seng Heemechtsstad Verona huet him an der Kathedral vu Verona e Marmermonument opgeriicht. Seng Biographie gouf vum Mazzaloni (Verona 1735) geschriwwen.
Mais ne nous délivrez pas du mal
Ëm wat geet et am Film?
Zwee jonk Meedercher, déi aner enger kathoulescher Pensioun sinn, decidéieren hiert Liewen dem Béisen ze widmen…
Francesco Bianchini
Als Deel vu senge Beméiungen, d'Genauegkeet vum Kalenner ze verbesseren, hat de Bianchini e puer wichteg Mëtteglinnen opgezeechent, déi hie fir d'Positiounsberechnung vun Sonn an anere Stäre gebraucht huet. Déi bemierkenswäertst sinn an der Kathedral vu San Petronio zu Bologna an an der Basilika vu Santa Maria degli Angeli en dei Martiri zu Roum.
Krateren um Mars an um Äerdmound goufen no him genannt.
They Shoot Horses, Don't They? (Film)
They Shoot Horses, Don't They? ass en US-amerikanesche Film vum Sydney Pollack aus dem Joer 1969 no engem Roman vum Horace McCoy.
Ëm wat geet et am Film?
De Film erzielt, wéi wärend der Weltwirtschaftskris 1930 bei engem Danzmarathon a Kalifornien d'Leit probéieren, bis zulescht duerchzehalen, fir 1.500 US-Dollaren als Präis ze gewannen…
Wurth
Wurth ass e Familljennumm.
Zu Lëtzebuerg ass et de Familljennumm vun dëse Leit:
Sevenans
Sevenans ass eng franséisch Gemeng am Territoire de Belfort an der Bourgogne-Franche-Comté.
Nationalsozialismus
Déi 1919 zu München gegrënnten a vun 1921 un vum Adolf Hitler gefouerten rietsextremistesch Beweegung (Rietsradikalismus) koum 1933 als Nationalsozialistische Deutsche Arbeiterpartei (NSDAP) an Däitschland un d'Muecht. Mat de rassisteschen Theorien vum Nationalsozialismus, ass Däitschland bis un d'Enn vum Zweete Weltkrich, deen duerch déi vun dëser Beweegung gefuerderten territorial Ausdeenung (Invasioun vun Nopeschlänner) ausgeléist gouf, zu enger Diktatur ginn, déi nom Zesummebroch vun deem Regime Verbriechen géint d'Mënschlechkeet ze veräntwerten hat.
Ideologie a Programm
De Nationalsozialismus ass begrënnt op Rassismus a fënnt säin ideologescht Fundament am Hitler sengem Buch "Mein Kampf", wou de Mythos opgebaut gouf datt et eng Hierarchie vun de mënschleche Rassen géif ginn, woubäi ënnerscheet gouf tëscht der "mannerwäerteger Rass" vun de Judden bis hin zur "Härerass" vun den "Arier".
Dës Rassenideologie, déi am Ufank just eng Theorie war, huet spéider zu Euthanisieprogrammer, zur Vernichtung vun de Judden ("Endléisung") an zur terroristescher Ënnerdréckung an Ausbeutung vun virun allem der slawescher Bevëlkerung an Osteuropa gefouert, déi als "minderrassige" Sklavenvölker betruecht goufen.
De Nationalsozialismus huet d'Fiktioun vertrueden vun enger "Volksgemeinschaft" an engem ënnert der Féierung vum Hitler geeenten "Grossdeutschland", dat all Gebidder mat däitschsproocheger Bevëlkerung fir sech beusprocht huet. Dovunner war nieft e.a. Éisträich an der Schwäiz och Lëtzebuerg betraff.
D'Iddien vum Nationalsozialismus waren antisozialistesch, antidemokratesch, antiparlamentaresch an zum Deel och antichrëschtlech.
Ënnergang vum Drëtte Räich
Aus dem Antimodernismus vum Nationalsozialismus ass no der Muechtiwwernam vun den Nazien, am Sënn vun den Unhänger vun der NSDAP, eng Moderniséierungsdiktatur ginn. D'Nationalsozialisten hunn duerch déi sougenannten Gläichschaltung aner Meenungen an Usiichten vun aneren Parteien an Organisatiounen ënnerbonnen, respektiv verfollegt. Ennert dem Numm Drëtt Räich war riets vun enger neier gëllener Zäit fir Däitschland. Den Antikapitalismus vun der Bewegung war mat der Zäit als Kampf géint dat jiddescht Kapital ("raffendes Kapital") ëmgedeit ginn. Partei a Staat gouffen nom Prinzip "Führer und Gefolgschaft" diktatoresch gefouert.
D'NSDAP blouf als totalitäre Regime bis 1945 un der Muecht. D'Beweegung gouf vun den Alliéierten um Enn vum Zweete Weltkrich opgeléist an ass säitdeem an Däitschland verbueden.
Nazismus hautdesdaags
Och wann d'Beweegung an d'Ideologie an Däitschland verbuede sinn an se a ville Länner verdaamt ginn, esou huet de Nazismus bis haut weltwäit nach Unhänger. Eleng an Däitschland goufen bis an d'Géigewaart nach Muerden vu Léit mat Nazismus-Hannergrond ausgefouert (Rietsterrorismus).
Vladimir Kouznetsov
De Vladimir Kouznetsov, oder Wladimir Kusnezow (ru: Владимир Кузнецов), gebuer de 27. Juni 1955 zu Perm a Russland, ass e franséisch-russeschen Äishockeyfonctionnaire a fréieren Äishockeyspiller op der Stiermer-Positioun,.
Tony Marshall
Den Tony Marshall, gebuer den 3. Februar 1938 als Herbert Anton Bloeth zu Baden-Baden, dono mam biergerlechen Numm Herbert Anton Hilger, an och do de 16. Februar 2023 gestuerwen, war en däitsche Schlagersänger an Tëleesmoderator.
Hien hat eng Formatioun als Operesänger, ma gouf virun allem 1971 duerch säin Hit Schöne Maid bekannt. An de Joerzéngten dono huet hie ronn 20 Millioune Placken resp. CDe verkaaft, dat mat Stëmmungs- oder Fueslidder wéi Komm gib mir deine Hand (1971), Ich fang' für euch den Sonnenschein (1972), Bora Bora (1978) oder Auf der Straße nach Süden (1978).
Sylvie Karier
D'Sylvie Karier, gebuer de 7. Juni 1955 zu Schëffleng, ass eng lëtzebuergesch Molerin, Graveuse an Zeechnerin.
Interstellare Stëbs
Den interstellare Stëbs ass en Deel vum interstellare Medium, dat weider och nach aus neutralem/ioniséiertem Gas, Moleküllen, Stralung a Magnéitfelder besteet. Deemno wou se hier sinn, ënnerscheet een nieft interstellarem Stëbs och interplanetareschen, planetareschen a galaktesche Stëbs. Den interstellare Stëbs mécht sech haaptsächlech duerch Extinktioun bemierkbar, besonnesch bannenzeg vun der galaktescher Scheif vun der Mëllechstrooss. Weider ass de Stëbs duerch seng Infraroutemissioun direkt noweisbar.
D'Stëbsdeelercher hunn e mëttleren Duerchmiesser vun ongeféier 0,3 µm, allerdéngs mat groussen Differenzen. Déi genee Verdeelung vun de Stëbsduerchmiesserdeelercher ass nach onbekannt. D'Dynamik vum Wuesstem (duerch Ulagerung vun zousätzlechem Material) an Zerstéierung (duerch Supernova-Stousswellen) vu Stëbsdeelercher ass och nach onbekannt. Et gëllt awer awer als geséchert, datt Stärestëbs nëmmen e ganz klengen Deel zum interstellare Stëbs liwwert, d. h. datt deen haaptsächlech direkt an der interstellarer Matière entsteet.
Il colosso di Rodi (Film)
Il colosso di Rodi ass e franséisch-italieenesch-spuenesche Film vum Sergio Leone aus dem Joer 1961.
Interstellare Stëbs
D'cheemesch Zesummesetzung gëtt bestëmmt, andeems een d'Elementheefegkeeten am interstellare Gas bestëmmt a mat den Elementheefegkeeten an der Sonn vergläicht. Wa bestëmmt Elementer am Gas ugeräichert sinn, da si se héchstwarscheinlech am Stëbs kondenséiert. Zu den Haaptbestanddeeler vum interstellare Stëbs zielen:
Elías García Martínez
Den Elías García Martínez, gebuer den 20. Juli 1858 zu Requena an der Provënz Valencia, a gestuerwen den 1. August 1934 zu Utiel, war e spuenesche Moler.
Manonville
Manonville ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Elías García Martínez
Liewen
Dem García Martínez seng kënschtleresch Carrière huet a sengem Gebuertsuert Requena ugefaangen. Hien huet op der Real Academia de Bellas Artes de San Carlos zu Valencia an zu Barcelona studéiert. Hien ass op Saragossa geplënnert, wou en d'Juliana Condoy Tello bestuet huet. Am Joer 1894 gouf en Assistenzprofesser un der Escuela Provincial de Bellas Artes de Zaragoza. Do huet en ornamentaalt Zeechnen a Portraitmolerei ënnerriicht bis zu senger Pensioun 1929. En huet och Coursen als Professer um Instituto de Segunda Enseñanza de Zaragoza ginn.
Manonville
D'Uertschaft läit am Parc naturel régional de Lorraine.
Il colosso di Rodi (Film)
Ëm wat geet et am Film?
De Film spillt am Joer 280 viru Christus. Den Zaldot Darius (Rory Calhoun) besicht op der Insel Rhodos säi Monni Lissipus (Jorge Rigaud). De Kinnek Xerxes huet op der Entrée vum Hafen eng riseg Statu vum Gott Apollo opriichte gelooss fir den Hafen ze schützen. Den Darius gëtt a Kämpf tësche Rebellen an Unhänger vum Xerxes verwéckelt…
Interstellare Stëbs
Et geet een dovun aus, datt interstellar Stëbsdeelercher däitlech vun der idealiséierter Kugelform ofwäichen. Ausserdeem hu se warscheinlech bis zu 40 % (Volumen) Vakuumaschlëss.
Typesch Stëbstemperature leien am Beräich vu 50 bis 100 Kelvin. Stëbswolleken a kal Moleküllwolleken (Temperaturen ongeféier 10 bis 20 Kelvin) sinn déi wichtegst Stäregenesisgebidder. Weider gëtt et nach Reflexiounsniwwelen, dat si Stëbswolleken, déi d'Liicht vun noe Stäre reflektéieren.
Willibrorduskierch zu Helleng
D'Kierch zu Helleng ass eng kathoulesch Kierch, déi zur Par Beetebuerg–Fréiseng Saint-André, zum Dekanat Süden-Ost an zu der Gemeng Fréiseng gehéiert. Se läit am Duerfzentrum op der Beetebuerger Strooss, der N13.
De Patréiner vun der Kierch ass den hellege Willibrord, deem säi Fest de 7. November gefeiert gëtt.
Charles Laughton
Den Charles Laughton, gebuer den 1. Juli 1899 zu Scarborough a gestuerwen de 15. Dezember 1962 zu Hollywood, war en englesch-US-amerikanesche Schauspiller a Filmregisseur.
Willibrorduskierch zu Helleng
De Kierfecht ass ronderëm d'Kierch ugeluecht.
D'Kierch hat den 11. November 2012 den 200. Gebuertsdag. Dofir war den 12. November 2011 um ale Kierfecht eng Lann geplanzt ginn.
Charles Laughton
Vun 1929 bis zu sengem Doud 1962 war hie mat der Schauspillerin Elsa Lanchester bestuet.
Groupe LGS Luxembourg - Saint Alphonse
De Groupe Saint-Alphonse (op Portugisesch Agrupamento de Escuteiros de Santo Afonso) ass e Scoutsgrupp vun de Lëtzebuerger Guiden a Scouten. D'Grupp huet hiren Numm vun der Kierch Saint-Alphonse (Paterkierch) an der Stad Lëtzebuerg, wou se hire Sëtz huet.
Et ass déi eenzeg Scoutsgrupp a portugisescher Sprooch zu Lëtzebuerg. D'Memberen hunn hir Originnen a Portugal, um Kap Verde an a Brasilien.
Andeelung
De Groupe Saint Alphonse Luxembourg besteet aus véier Ënnergruppen:
C/2013 A1 (Siding Spring)
Den C/2013 A1 (Siding Spring) ass e Koméit aus der Oort-Wollek. Hie gouf den 3. Januar 2013 vum Robert McNaught um Siding Spring Observatoire mat engem Schmidt-Teleskop entdeckt. Nodréiglech gouf erkannt, datt schonn den 8. Dezember 2012 Biller mam Catalina Sky Survey opgeholl goufen. Bei senger Entdeckung war de Koméit 7,2 AE vun der Sonn ewech.
Laanschtfluch beim Planéit Mars
De Koméit ass den 19. Oktober 2014 um 20:27 Auer MESZ mat enger Vitess vun 203.000 km/h op enger Distanz vu ronn 140.000 Kilometer laanscht de Planéit Mars gezunn. Den Laanschtfluch gouf aus dem All a vum Mars aus vun op d'mannst 16 Instrumenter observéiert, dorënner vum Hubble-Weltraumteleskop, dem Mars Science Laboratory an der Raumsond Mars Atmosphere and Volatile Evolution
Devil Girl from Mars
Devil Girl from Mars ass e brittesche Science-Fiction-Film vum David MacDonald aus dem Joer 1954.
Samantha Cristoforetti
D'Samantha Cristoforetti, gebuer de 26. Abrëll 1977 zu Mailand, ass eng italieenesch Kampfpilotin an Astronautin.
Studium
D'Cristoforetti huet am Kader vum Erasmus-Austauschprogramm op der Technescher Universitéit München, der École nationale supérieure de l'aéronautique et de l'espace zu Toulouse an der Russescher Chimie-Technologescher Universitéit zu Moskau Ingenieurswëssenschafte studéiert, an de Studium am Joer 2001 ofgeschloss. Am Joer 2005 huet si e Master an der Loft- a Raumfaarttechnik op der Universitéit Neapel absolvéiert.
Loftwaff
D'Cristoforetti koum 2001 bei d'italieenesch Loftwaff an huet un der Loftwaffenakademie Pozzuoli studéiert, déi si am Joer 2005 ofgeschloss huet. Dono gouf si un der Sheppard Air Force Base zu enger Kampfpilotin ausgebilt. No hirem Ofschloss huet si vun 2006 un beim Geschwader 51º Stormo Ferruccio Serafini zu Istrana a vun 2008 un beim 32° Stormo „Armando Boetto“ zu Amendola gedéngt.
Raumfaart
D'Cristoforetti hat sech bei der Auswielmethod vun der ESA géint méi wéi 8.400 weider Interessenten duerchgesat a gouf den 20. Mee 2009 zu Paräis, als eenzeg Fra ënner sechs neien Astronaute vum Europäeschen Astronautecorps, dem Public virgestallt.
Den 3. Juli 2012 hat d'ESA bekanntgemaach, datt d'Cristoforetti am Joer 2014 zu engem Laangzäitopenthalt op d'ISS starte géif. Si ass den 23. November 2014 mam Raumschëff Sojus TMA-15M op d'International Raumstatioun geflunn als Member vun den ISS-Expeditiounen 42 an 43. De 7. Juni 2015 gouf si op hirem 195. Missiounsdag vun der US-Amerikanerin Sunita Williams als Rekordhalterin fir Laangzäitflich vu Fraen am Weltall ofgeléist. D'Landung war den 11. Juni 2015.
Privates
Zu hiren Hobbyen zielen Biergklammen, Dauchen, déi chineesesch Sprooch an Hielefuerschung. Si schwätzt Italieenesch (Mammesproch), Englesch, Däitsch, Franséisch a Russesch.
Wéi vill Astronauten ass och d'Samantha Cristoforetti Funkamateurin mat dem Amateurfunkruffzeechen IZ0UDF.
Synagog Ettelbréck
Déi Ettelbrécker Synagog gouf 2018 vun der Gemeng iwwerholl, nodeems se als klasséiert Monument unerkannt gouf.
Déi Ettelbrécker Gemeinschaft
Mëtt vum 19. Joerhonnert konnt déi jiddesch Gemeinschaft vun Ettelbréck, déi bis dohin un d'Gemeinschaft an der Stad ugeschloss war, duerch e Regierungsbeschloss eng gewëssen Autonomie entwéckelen a mam Bau vun enger eegener Synagog an engem Kierfecht ufänken. 1868 hat déi jiddesch Gemeinschaft vun Ettelbréck eng 102 Persounen. Am Joer 1880 hunn 12 jiddesch Familljen zu Ettelbréck an Ëmgéigend (Consdorf, Dikrech, Iewerleng, Groussbus, Medernach a Waldbëlleg) gewunnt, bis virum Zweete Weltkrich waren et 43 Familljen.
Den Duchfabrikant Jules Godchaux war vun 1873-1878 Member vum Ettelbrécker Gemengerot. Zesumme mam Joseph Cahen, deen déi jiddesch Gemeinschaft vun 1866-1895 geleet huet, waren si déi zwou bedeitend jiddesch Perséinlechkeete vun Ettelbréck.
De 17. Mäerz 1865 huet de Joseph Cahen en 8 Ar grousse Gaart "am Eker" fir de Präis vun 1200 Frang kaaft. Mat engem staatleche Subsid vun 9.850 Frang konnt de Bau vun der Synagog ugefaange ginn. Den 23. Dezember 1870 konnt déi nei Synagog "am Eker" feierlech vum Rabbiner Michel Sopher aus der Stad ageweit ginn. Déi jiddesch Gemeinschaft gouf vum Joseph Cahen, Joseph Mayer a Clément Israel geleet.
Mam Bau vun der Synagog gouf och gläichzäiteg eng Mikwe gebaut, e rituellt Dauchbad, dat an de Buedem agebaut an 2,55 Meter laang, 1,15 Meter breet an 0,65 Meter déif ass. D'Mikwe gläicht enger an zwee gedeelte Buedbidden mat 7 Träppleken an der Mëtt. De klenge Baseng war wuel, ewéi virgeschriwwen, mat "liewegen" Waasser gefëllt, also mat fléissendem Waasser, dat aus enger Quell, aus Grond- oder Reewaasser koum an dann iwwer d'Träppleke an de grousse Baseng gefloss ass. Bei d'Mikwe koum een net aus der Synagog, mä vu baussen duerch eng Säitendir. D'Existenz vun der Mikwe gouf eréischt 2021 nogewisen.
Eng jiddesch Schoul
Am Joer 1890 huet de Gemengerot de Bau vun enger jiddescher Schoul mat engem Subsid vun 250 Frang ënnerstëtzt. De Schoulmeeschter Jacob Aaron Besslinger, deen och fir de Reliounsunterrecht zoustänneg war, ass 1889 gestuerwen an huet säi ganzt Verméigen der Gemeinschaft vermaach. Mat deene Sue konnt dunn 1890 déi jiddesch Schoul mat enger Wunneng fir de Schoulmeeschter niewent der Synagog gebaut ginn.
Zanter 1940
Am Dezember 1940 goufe jiddesch Haiser mat Faarf beschmiert, Geschäfter mat der Opschrëft "Jude" zougepecht. D'Synagog gouf zougemaach an d'Menora futti geschloen. D'Tora, déi den Isaac Cahen 1850 op eege Käschten zu Frankfurt kaaft huet an der Ettelbrécker Gemeinschaft geschenkt huet, konnt zu Groussbus an enger Haascht verstoppt ginn.
Nom Krich koumen nach just 9 Familljen zeréck op Ettelbréck. 1962 war mat der Bar Mizwa vum Roger Kann déi lescht reliéis Feier an der Synagog. De Consistoire huet se dunn engem Teppechhändler an duerno der Gemeng verlount, ier déi se 2018 fir e symboleschen Euro kaaft huet.
De 6. Dezember 2017 gouf s'als nationaalt Monument klasséiert.
Remilly-Wirquin
Remilly-Wirquin ass eng franséisch Gemeng am Departement Pas-de-Calais an der Regioun Hauts-de-France.
Riders to the Stars
Riders to the Stars ass en US-amerikanesche Science-Fictionfilm vum Richard Carlson aus dem Joer 1954.
Sang & Klang Pafendall
De Sang & Klang Pafendall, meeschtens einfach Sang a Klang genannt, ass e Männerchouer am Pafendall an der Stad Lëtzebuerg.
De Veräin, deen 1857 gegrënnt gouf, ass deen eelste Stater Gesangveräin. En huet zanter 1922 säin eegent Haus mat Concertssall am Pafendall. D'Gebai gouf den 1. Abrëll 2021 proposéiert, als nationaalt Monument klasséiert ze ginn.
De Sang a Klang ass landbekannt duerch seng Concerten an Theateropféierungen. Zu senger Renommée dréit och de Matgrënner, éischten Dirigent a Komponist, de Laurent Menager (1835-1902) bäi, deen als Nationalkomponist ugesi gëtt.
2012 huet de Sang a Klang nach 13 Memberen déi als Sänger aktiv sinn.
De Concertssall
De Veräinsbau, deen 1922 seng Dieren opgemaach huet, ass an der Vaubansgaass (rue Vauban) um Eck mat der rue des Trois-Glands am Pafendall. De Sall huet Plaz um Rez-de-chaussée an um Balcon fir zirka 250 Persounen.
Aner Veräiner déi reegelméisseg Concerten am Sall organiséieren:
D'Héijele vum Théiwesbur
Theateropféierunge vum Sang a Klang mat gedréckte Programmer an Invitatioune gouf et zanter dem Ufank vum 20. Joerhonnert, dat a verschidde Säll an der Uewerstad, no 1922 och am veräinseegene Sall am Pafendall.
Ëm 1980 huet d'Theatergrupp vum Sang a Klang sech den Numm d'Héijele vum Théiwesbur ginn. D'Wuert Héijele kënnt aus dem Jéineschen (dat ënner anerem och am Pafendall geschwat gouf) a bedeit Geck oder, am iwwerdroene Sënn, een deen d'Leit mat senge Spiichten a Witzer laachen deet. Den Théiwesbur ass e Buer nieft der Kierch am Pafendall.
Audio-CDe vum Sang a Klang
De Sang a Klang huet dräi Audio-CDe mat Wierker vum Laurent Menager erausginn, dat an de Joren 1997,1999 an 2002.
Veräinsbroschüren
De Sang a Klang huet bis 2010 sechs Veräinsbroschüren erausginn, an deenen een d'Chronik vun der Gesellschaft, mä awer och lokalhistoresch Artikelen iwwer de Pafendall fënnt. D'Broschüre koumen eraus:
Bekannt Dirigenten a Presidente vum Veräin
Bekannt Dirigente vum Sang a Klang:
Iwwer de Pafendall eraus bekannt Presidente waren de Marcel Fischbach (1949-1966), de Jean Goedert (1966-1991) an d'Romy Roth (1991-1994).
Geschicht vum Veräin
D'Grënnung vum Sang a Klang geet zeréck op eng Initiativ vum Schoulmeeschter Jean (Johann) Adam Ecker an dem Laurent (Lorenz) Menager, deen deemools 22 Joer al war.
D'Grënnungsversammlung war den 12. Juli 1857. Éischte President gouf de Peter (Pierre) Kirsch, Conseiller am Stater Gemengerot, éischten Dirigent war de Laurent Menager.
De 14. September 1857 hunn d'Grënnungsmemberen e Veräinsreglement ënnerschriwwen. De Veräin hat deemools 27 aktiv an 8 inaktiv Memberen.
Fir Member ze ginn, huet ee misse wéinstens 18. Joer al sinn an eng schrëftlech Demande erareechen, iwwer déi an enger Geheimwal, déi Ballotage genannt gouf, ofgestëmmt gouf. Nëmmen d'Stëftungsmemberen hunn däerfe mat ofstëmmen.
1865 krut de Veräin seng éischt Statuten, dat op der Basis vum Veräinsreglement vun 1857.
1870 huet de Laurent Menager, no enger Paus vu 4 Joer, erëm d'Direktioun vum Sang a Klang bis 1897 iwwerholl, wou hie wéinst sengem Gesondheetszoustand den Dirigenteposten definitiv ofginn huet.
Ënner der zweeter Direktioun vum Laurent Menager huet de Sang a Klang eng Héichperiod erlieft, mat eng ganzer Rëtsch vu Concerten an Theateropféierungen an der Uewerstad an och soss am Land. Et huet deemools zum gudden Toun gehéiert, Member vum Sang a Klang ze sinn.
1883 krut de Sang a Klang vum Kinnek-Groussherzog Wëllem III. den Éierentitel Königlich-Großherzogliche Gesanggesellschaft Sang & Klang Pfaffenthal (Société chorale royale grand-ducale Sang & Klang Pfaffenthal). De Sang a Klang ass deen eenzege Chouer zu Lëtzebuerg deen dës Auszeechnung krut.
1897, am Alter vun 62 Joer, huet de Laurent Menager definitiv seng Demissioun als Dirigent eragereecht (hien ass 1902 gestuerwen). Säi Brudder, de Pierre Menager, huet seng Nofolleg iwwerholl.
1905 gouf op Initiativ vum Sang a Klang hin e Monument um Graf vum Laurent Menager um Kierfecht um Sichenhaff opgeriicht. D'Monument ass vum Sculpteur Jean Mich a baséiert op engem Plang vum Architekt Traus. Et huet 5.967,84 Lëtzebuerger Frang kascht. D'Monument gouf den 20. August 1905 bei Geleeënheet vun enger grousser ‚patriotescher’ Feier (de Laurent Menager war am ganze Land bekannt a gouf kuerz duerno als Nationalkomponist bezeechent) ageweit. 1906 huet d'Stad Lëtzebuerg den Ënnerhalt vum Monument iwwerholl.
1907 huet de Sang a Klang seng 50 Joer ë. a. mat engem Fakelzuch duerch déi dräi Ënnerstied (Stadgronn, Clausen a Pafendall) gefeiert, bei deem all d'Veräiner aus der Stad matgemaach hunn.
Ënner der Presidentschaft vum Michel Bauer an der Direktioun vum Alfred Kowalsky huet de Sang a Klang eng zweet Héichperiod erlieft. Vun 1910 bis 1912 gouf et eng separat Dammegesangssektioun am Veräin.
1921 gouf den Niky-Quartett gegrënnt, dee spéider a Soloquartett-L.-Menager ëmbenannt gouf. Den 9. Juli 1922 gouf de veräinseegene Bau an der Vaubanstrooss ageweit. D'Gebai, dat ënner der dreiwender Kraaft vum President Jacques Clement, dee vu Beruff Staatscantonnier war, gebaut gouf, hat 50.000 Frang kascht, wouvun 30.000 Frang vun de Membere gesammelt goufen, 17.000 Frang goufe bei de Membere geléint an 3000 Frang hat d'Stad Lëtzebuerg bäigeluecht.
1927 huet d'Gesellschaft L'art à l'école de Mammendag zu Lëtzebuerg agefouert. Vum éischte Joer u a bis haut huet de Sang a Klang op deem Dag 'Mammeconcerten' am ganze Land ginn. 1932, bei der Geleeënheet vum 75. Anniversaire, huet de Sang a Klang eng Broschür erausginn, dat sougenannt Gëllent Buch (Livre d'or). De Chouer hat ëm déi Zäit 70 Sänger.
1935 huet de Sang a Klang eng grouss 100-Joer-Laurent-Menager-Feier matorganiséiert, déi mat der Publikatioun vun enger Broschür iwwer de Komponist verbonne war.
Am Zweete Weltkrich (1940-1945) gouf de Bau vum Sang a Klang als Wunneng fir evakuéiert Familljen aus dem Minett gebraucht, duerno huet déi däitsch Besatzungsmuecht de Bau beluecht. Och Schoulklasse waren zäitweis dran ënnerbruecht. No der Liberatioun war d'Gebai vum amerikanesche Roude Kräiz a vun amerikaneschen Zaldote beluecht.
1966 gouf e Kannerchouer gegrënnt, d'Chorale enfantine Laurent-Menager, an dee sech haaptsächlech Meedercher gemellt hunn. Et gouf decidéiert de Männerchouer an e gemëschte Chouer ëmzewandelen, eng Decisioun déi awer ni ëmgesat gouf.
1982, fir den 125. Anniversaire vum Veräin, gouf déi éischt grouss Renovéierung vum Veräinsbau ofgeschloss. Och eng Broschür koum bei där Geleeënheet eraus.
1989, bei Geleeënheet vun der Onofhängegkeetsfeier vu Lëtzebuerg huet de Sang a Klang de Groussherzogsgebuertsdag zu Weilburg, vu wou d'Dynastie Nassau-Weilburg staamt, am Schlass an an der Kierch mat Gesang encadréiert.
1993 hat de Veräin 328 Memberen, dovun 23 Sänger.
2005 huet de Sang a Klang säi ganze Fonds Laurent Menager der Nationalbibliothéik iwwerlooss.
2007 gouf dem 150. Anniversaire gefeiert, woubäi erëm eng Broschür publizéiert gouf.
Wuessfaarwestëft
E Wuessfaarwestëft ass e Molinstrument a meescht ronner Stëftform, dat aus faarwegem Wuess besteet.
Den Urspronk vum Wuessfaarwestëft ass net ganz kloer. Gewosst ass datt schonn déi al Egypter d'Technik vun der Enkaustik perfektionéiert hunn, bei där waarme Beiewuess mat faarwege Pigmenter gemëscht gi fir d'Faarf u Steen oder Holz ze bannen. Duerno gëtt d'Bild mat engem extreem waarme Géigestand (z. B. enger gliddeger Eisestaang) agebrannt. Déi Technik ass och vun de Réimer, de Griichen a souguer vu philippinneschen Urawunner benotzt ginn a gëtt och haut nach gebraucht. Dee Prozess huet et awer net erlaabt, Stëfter ze maachen, déi ee kann am Grapp halen a mat deenen ee mole kann.
Richteg Wuessfaarwestëfter stamen aus Europa, wou éischt zylinderfërmeg Stëfter aus Holzkuel a Pëtrol gemaach goufen. Méi spéit hu Pigmenter a Pudderform an a verschiddene Faarftéin d'Holzkuel ersat, an et gouf erausfonnt, datt een de Stëft méi handfest a liicht benotzbar maache kann, wann ee Wuess amplaz vu Pëtrol benotzt. Déi éischt Firma, déi déi modern Wuessfaarwen op de Maart bruecht huet, war 1903 déi US-amerikanesch Binney & Smith Company, déi haut Crayola heescht an nach ëmmer de weltwäit gréisste Produzent ass.
Beim Mole mat engem Wuessfaarwestëft bleift e siichtbare Wuessfilm um Ënnergrond zeréck. Déi staark Deckkraaft suergt fir liichtend Faarwen, an d'Zeechnunge si relativ luucht- a waasserfest. Ausser op ganz glaten Uewerfläche wéi Glas halen d'Wuessfaarwe bal iwwerall.
Jean Grémillon
De Jean Grémillon, gebuer den 3. Oktober 1901 zu Bayeux a gestuerwen de 25. November 1959 zu Paräis, war e franséische Filmregisseur an Dréibuchauteur.
Mandres-aux-Quatre-Tours
Mandres-aux-Quatre-Tours ass eng franséisch Uertschaft a Gemeng am Departement Meurthe-et-Moselle an der Regioun Grand Est.
D'Uertschaft läit am Parc naturel régional de Lorraine.
Ronde van Nederland 1983
Déi 23. Editioun vun der Ronde van Nederland gouf vum 25. August bis de 27. August 1983 an 3 Etappe gefuer. Den Depart war zu Boxmeer an d'Arrivée zu Assen.
Cà Melone
Cà Melone ass eng kleng Uertschaft (Curazia) an der san-marineesescher Gemeng (Castello) Borgo Maggiore.
Ronde van Nederland 1983
D'Course gouf vum Hollänner Adri van Houwelingen gewonnen.
Cà Melone
Se läit am Weste vu Borgo Maggiore an ass eng vun de sechs Uertschaften an der Gemeng.
Sophie Langevin
D'Sophie Langevin ass eng franséisch-lëtzebuergesch Regisseurin a Schauspillerin, déi am Theater, , , an a Filmer geschafft huet.
Als Kuerzfilmregisseurin, gouf si am Joer 1996 fir en International Independent Award am Internationale Filmfestivall Mannheim-Heidelberg nominéiert.
als Regisseurin
(zesumme mam Jako Raybaut)
Thierville-sur-Meuse
Thierville-sur-Meuse ass eng franséisch Gemeng am Departement Meuse an der Regioun Grand Est.
Lëscht vun den nationale Monumenter an der Gemeng Lëtzebuerg/Pafendall
An dëser Lëscht vun den nationale Monumenter am Quartier Pafendall sinn all national Monumenter opgezielt, déi am Quartier Pafendall vun der Gemeng Lëtzebuerg ze fanne sinn (Stand: ).
D'Andeelung no Quartieren ass nom Klassement vum Institut national pour le patrimoine architectural (INPA) gemaach, deen op de Kadastersektioune berout, awer net mat der offizieller Andeelung vun der Gemeng Lëtzebuerg iwwereneestëmmt. Et kann dofir a verschiddene Fäll zu Mëssverständnesser komme wat de Quartier ubelaangt.
Jessica Theis
D'Jessica Theis, gebuer den 9. Juli 1981 an der Stad Lëtzebuerg, ass eng lëtzebuergesch Fotografin.
Vun 2001 bis 2003 huet si Fotodesign op der Lazi-Akademie zu Esslingen bei Stuttgart studéiert.
Zanter 2008 huet si hiren eegene Fotostudio zu Kielen.
Bois-Bernard
Bois-Bernard ass eng franséisch Gemeng am Departement Pas-de-Calais an der Regioun Hauts-de-France.
Samogneux
Samogneux ass eng franséisch Gemeng am Departement Meuse an der Regioun Grand Est.
Gianfranco De Bosio
Den Gianfranco De Bosio, gebuer de 16. September 1924 zu Verona, ass en italieenesche Filmregisseur, Theaterregisseur an Dréibuchauteur.
Hamilius: Hip Hop Culture in Luxembourg
Hamilius: Hip Hop Culture in Luxembourg ass e lëtzebuergeschen Dokumentarfilm vum Alain Tshinza aus dem Joer 2010.
Ëm wat geet et am Film?
Hamilius ass, wéi den Ënnertitel et noleet, en Documentaire iwwer d'Hip-Hop-Kultur zu Lëtzebuerg. Gewisen an interviewt gi Kënschtler aus 3 Joerzéngten, vun den 1980er Jore bis 2010, déi a 4 Konschtdisziplinnen aktiv sinn, resp. waren: Danz, Graffiti, Rap an DJing.
Eng zentral Plaz am Film ass den ënnerierdesche Passage ënner der Bus-Gare op der Emile-Hamilius-Plaz an der Stad Lëtzebuerg, deen et zënter dem Bauprojet Royal-Hamilius net méi gëtt.
Zu de Kënschtler, déi interviewt goufen, zielen den DJ Mike MC, den DJ Kwistax, De Läb, den Dul, de Sumo, den CHI an Z-Town Massiv.
Wat sot d'Press?
De Fränk Muno an Tom Schmit schreiwen am Forum: "Et kann een also behaapten, dass den Alain Tshinza e ganz intressanten a flotte Réckbléck op dräi „Hip-Hop-Generatioune“ fäerdeg bréngt, währenddeem ee sech deemnowéi och selwer u seng Jugend erënnere kann. Fir vill Jonker vun onser Generatioun war an ass den „Hamilius“ de „lieu de rencontres“ vun der Schoulzäit. [...] Och wann déi meescht Personnagen am Film nëmmen iwwer-flächlech behandelt goufen, sou gläichen déi phaseweis ästhetesch ganz flott Biller sou wéi déi dozou passend Musek dëst nees aus. Alles an allem, kann een awer vun engem ganz in-tressanten Zäitdokument schwätzen, dat en Deel vun der rezenter Lëtzebuerger Geschicht behandelt mat all senger kultureller Villfalt."
De Luc Caregari vu Woxx mengt: "Avec « Hamilius », Alain Tshinza réalise un double exploit : d'abord parce qu'il se montre en parfait chroniqueur de la scène hip hop au Luxembourg en s'adonnant à un travail de mémoire important. Autre point fort du film : il n'est pas réservé aux inconditionnels du genre. Mais surtout, il donne enfin un visage à la société multiculturelle qu'est notre pays et c'est cela son plus grand mérite."
Den Thierry Besseling schreift fir d'Lëtzebuerger Land: "Si la technique de l'interview est efficace pour construire un récit, elle ne nous renseigne en rien sur la vérité intrinsèque du quotidien des personnages qui sont souvent réduits au rôle de figurants [...]. Le même film aurait pu être tourné en Belgique, en France où en Allemagne et en cela il se rapproche malheureusement plus d'un produit télévisuel que d'une œuvre cinématographique à part entière. "
Jean-Pierre Decker
Et gëtt verschidde Persounen déi Jean-Pierre Decker heeschen:
Weltkaart
Als Weltkaart bezeechent een eng Kaart, déi déi ganz Äerduewerfläch duerstellt. D'Kaartegrondlag kann aus Vermiessungszeechnungen, awer och aus Satellitten- oder Loftbiller bestoen. Déi gi meeschtens sou aus Eenzelopnamen zesummegesat, fir datt keng atmosphäresch Stéierunge wéi Wolleken ze gesinn sinn.
Eegenschaften
Bei Weltkaarten ass d'Fro vun der Projektioun déi wichtegst, well dobäi eng vollstänneg Kugeluewerfläch op eng flaach Fläch projezéiert muss ginn. D'Verzerrungen op de Kaarteränner wierke sech doduerch méi staark aus wéi bei klengraimege Kaarten. Dowéinst gëtt et vill ënnerschiddlech Kaartennetzmodeller fir Weltkaarten, déi jee no Gebrauch agesat ginn. Fir allgemeng Veranschaulichungszwecker gëtt meeschtens e Projektionskompromëss benotzt, dee weeder Flächen nach Wénkelen ze staark verzerrt (z. B. d' Robinson- an d' Wénkel-Tripel-Projektioun).
Larribar
Larribar ass eng franséisch Uertschaft a fréier Gemeng am Departement Pyrénées-Atlantiques, an der Regioun Nei-Aquitaine.
Den 12. Mee 1841 huet Larribar mat Sorhapuru fusionéiert, fir d'Gemeng Larribar-Sorhapuru ze bilden. Larribar läit um Jakobswee, an zwar de Wee dee vu Le Puy-en-Velay fortgeet, an dee Via Podiensis heescht.
Alain Tshinza
Den Alain Tshinza, gebuer den 12. August 1976 an der Stad Lëtzebuerg, ass e Graphiker, Filmregisseur a Rapper vu kongoleesescher Ofstamung.
Nom Lycée Michel Rodange an der Stad huet hien zu Bréissel an der Cambre graphesch Kommunikatioun studéiert. Hien ass och als Rapper ënner dem Numm Gospel Emcee an Alpha Toshineza bekannt an zanter den 1990er Joren an der Hip-Hop-Beweegung zu Lëtzebuerg aktiv.
2010 huet hien den Documentaire Hamilius realiséiert.
Zanter 2014 lieft hien haaptsächlech zu Winnipeg am Manitoba, wou hien d'Firma Jazz Inuit, en Audiographesche Studio a Redord label, gegrënnt huet.
NGC 119
Den NGC 119 ass eng Spiralgalaxis am Stärebild Phoenix. Si ass ongeféier 330 Millioune Liichtjoer vun eisem Sonnesystem ewech an huet eng Gréisst vun zirka 95.000 Liichtjoer.
Entdeckung
D'Galaxis NGC 119 gouf den 28. Oktober 1834 vum britteschen Astronom John Frederick William Herschel entdeckt.
Ignatius Millim
Den Ignatius Millim, och nach Ignaz Millim an Ignace Millim, gebuer den 19. Juli 1743 zu Brünn a Mieren (haut Tschechien) a gestuerwen am Abrëll (de 24. oder 25., jee no Quell ) 1820 zu Äischen, war e Moler.
Hien huet eng Zäit laang, ëm 1775-1777, an der Stad Lëtzebuerg am Gronn gewunnt.
Lëscht vun den nationale Monumenter an der Gemeng Lëtzebuerg/Polvermillen
An dëser Lëscht vun den nationale Monumenter am Quartier Polvermillen sinn all national Monumenter opgezielt, déi am Quartier Polvermillen vun der Gemeng Lëtzebuerg ze fanne sinn (Stand: ).
Gare Lorraine TGV
D'Gare Lorraine TGV ass eng franséisch Gare op der Héichvitessstreck LGV Est européenne um Territoire vun der Gemeng Louvigny südlech vu Metz an am Norde vun Nanzeg, ronn siwe Kilometer vum Fluchhafe Metz-Nancy-Lorraine ewech. D'Gare ass 2007 opgaangen an et ass nieft der Gare Meuse TGV an der Gare Champagne-Ardenne TGV eng vun den dräi Garen op där Streck.
Lëscht vun den nationale Monumenter an der Gemeng Lëtzebuerg/Polvermillen
D'Andeelung no Quartieren ass nom Klassement vum Institut national pour le patrimoine architectural (INPA) gemaach, deen op de Kadastersektioune berout, awer net mat der offizieller Andeelung vun der Gemeng Lëtzebuerg iwwereneestëmmt. Et kann dofir a verschiddene Fäll zu Mëssverständnesser komme wat de Quartier ubelaangt.
Gare Lorraine TGV
Gleiser
Duerch d'Gare féieren déi zwee Héichvitessgleiser. Vu jiddwerengem vun de Gleiser spléckt virun der Gare e Gleis of, dat op e Quai féiert, fir dann nees baussent der Gare op den Haaptstrang zeréckzekommen.
NGC 1320
Den NGC 1320 ass eng Spiralgalaxis am Stärebild Eridanus. Den NGC 1320 gouf vum Astronom Wilhelm Herschel am Joer 1784 entdeckt.
Fetschebuer
De Fetschebuer ass e Buer an e Lieu-dit am Quartier Zens an der Stad Lëtzebuerg.
Geschicht
De Fetschebuer gëtt an den Archive vun der Stad Lëtzebuerg am Joer 1878 als Buer an Dränk ernimmt. E gewësse Michel Hamen huet de Fetschebuer am Joer 1878 nees opgebaut.
De Fetschenhaff, dee fir d'éischt an engem Dokument vum 1. August 1255 ernimmt gouf, huet dem Buer den Numm ginn.
1925 huet d'Gemeng Fetschebuer als Lieu-dit confirméiert.
Montzéville
Montzéville ass eng franséisch Gemeng am Departement Meuse an der Regioun Grand Est.
Moundrécksäit
Moundrécksäit gëtt déi Hemisphär vum Äerdmound genannt, déi vun der Äerd aus net ze gesinn ass.
Datt eng Hallschent vun eisem Mound ëmmer vun der Äerd ofgedréit ass, huet seng Ursaach an der gebonnener Rotatioun vum Trabant – e Phenomeen deen dacks optrëtt wann zwéin Himmelskierper sech enk ëmkreesen. Duerch d'Gezäitekraaft vun der Äerd huet sech d'Rotatiounsdauer vum Mound no an no der Mountlängt (senger Ëmlafzäit ëm d'Äerd) ugepasst.
Ënnerscheeder zu der visueller Moundhallschent
D'Moundrécksäit gouf fir d'éischt Enn 1959 vun der russescher Moundsond Luna 3 erfuerscht. Hir Funkbiller hate 70 Prozent vun der äerdofgedréiter Säit erfaasst.
De Lunar Reconnaissance Orbiter vun der National Aeronautics and Space Administration hat d'Moundrécksäit viru kuerzer Zäit a ganz héijer Opléisung kartéiert.
Schonn op den éischte Bléck fält op, datt déi donkel Gebidder, déi vu verstengerter Lava bedeckten Déifflächen, nëmmen e puer Prozent vun der Uewerfläch ausmaachen, am Géigesaz zu ongeféier 30 Prozent op der Viischter Säit. Dofir ass d'Récksäit am Schnëtt e bëssi méi hell, si huet eng méi héich Albedo. Méiglecherweis als Folleg vun de feelende Moundmierer resp. groussen Aschléi existéieren hei och manner Moundgebierger a -rillen. De maximalen Héichtenënnerscheed ass - am zentralen Héichland tëscht Korolev an Hertzsprung, resp. Bierger vum éiwege Liicht no beim Südpol - ongeféier 16 km. Dëst sinn e puer Kilometer méi wéi op der äerdzougedréiter Moundhälschent an nëmmen eppes manner wéi 20 km op der Uewerfläch vun der Äerdkuuscht.
Aus geologesch-kosmogonescher Siicht ass bemierkenswäert, datt et op der Moundrécksäit nëmme véier kleng Moundmierer gëtt: Déi zwee relativ zentral geleeën Déiflänner Mare Moscoviense a Mare Ingenii souwéi déi bei extreemer Libratioun um Rand virun der viischter Säit visuell Déiflänner Mare Australe a Mare Orientale. D'Moundrécksäit besteet zu iwwer 90 Prozent aus hellen, kraterbedeckten Héichlänner. Opfälleg ass och den donkele Buedem vum grousse Krater Tsiolkovskiy, an dem Krater Jules Verne. Déi zwou sou ongläich Hemisphären hu sech och ënnerschiddlech entwéckelt, an deem Sënn datt de geometresche Mëttelpunkt vun der Moundkugel an hire Schwéierpunkt ëm 1,8 Kilometer (1 Promille vum Moundradius) vuneneen ofstinn, wat mat enger Asymmetrie vum bannenzegen Opbau an der Moundkuuscht zesummenhänkt.
Nationalpark Serra dos Órgãos
Den Nationalpark Serra dos Órgãos (Portugisesch: Parque Nacional da Serra dos Órgãos), ass en Nationalpark am brasilianesche Bundesstaat Rio de Janeiro. En ass no der Biergketten Serra dos Órgãos genannt, déi dra läit, a schützt och d'Quellen an deene Bierger.
De Serra dos Órgãos National Park gouf den 30. November 1939 als den drëtten Nationalpark a Brasilie gegrënnt. Wéi an den 1960er Jore Brasilia Haaptstad gouf, huet de Park manner Suen zur Verfügung gestallt kritt, a seng Infrastrukture sinn delabréiert. An den 1980er gouf en nees no an no an d'Rei gesat. An den 1990er Jore goufen déi al Gebaier restauréiert an neier gebaut.